Down III – Over the Under

Down III: Over the Under er det tredje studioalbumet av Down og det første studioalbumet fra bandet etter fem års pause. Det ble gitt ut internasjonalt 24. september 2007, og i USA 25. september 2007.

Tema 
Over the Under ble skrevet ikke lenge etter orkanen Katrina, og ble inspirert av bandets sinne som følge av nettopp dette. Det ble også inspirert av Phil Anselmos sorg over den nylig avdøde gitaristen fra Pantera, Dimebag Darrell, og det onde blodet de to hadde mellom hverandre frem til gitaristens død.

Utgivelse og mottagelse
Hele albumet ble tilgjengelig på internett rundt 29. august 2007. Det ble også gitt ut i en spesialutgave i digipak-format, med et bonusspor og et større hefte i albumet. Det ble også gitt ut på LP. Albumet debuterte på 42.-plass på Irish Singles Chart 27. september 2007. Albumet debuterte på 26.-plass på den amerikanske Billboard 200-listen, og solgte rundt 29 000 kopier den første uken. På UK Album Charts debuterte albumet på 46.-plass 30. september 2007.

Albumet lå på Revolvers liste over de 20 beste albumene i 2007. Det havnet på andreplass i Metal Hammers årlige liste. På Rolling Stones liste over de femti beste albumene i 2007 lå Down III på 37.-plass.

Sporliste
 «Three Suns and One Star» – 5:41 (Anselmo, Windstein)
 «The Path» – 4:09 (Anselmo, Brown)
 «N.O.D.» – 4:00 (Anselmo, Keenan, Windstein)
 «I Scream» – 3:48 (Anselmo, Keenan)
 «On March the Saints» – 4:10 (Anselmo, Keenan, Windstein)
 «Never Try» – 4:55 (Anselmo, Keenan, Brown)
 «Mourn» – 4:44 (Anselmo, Keenan)
 «Beneath the Tides» – 5:32 (Anselmo, Keenan)
 «His Majesty the Desert» – 2:25 (Anselmo, Keenan)
 «Pillamyd» – 5:15 (Anselmo, Keenan)
 «In the Thrall of It All» – 6:20 (Anselmo)
 «Nothing in Return (Walk Away)» – 8:55 (Anselmo, Keenan)
 «Invest in Fear»* – 5:20 (Skjult bonusspor i Europa og Japan)

Merknader
Spor 13 er et bonusspor som kun finnes på den britiske versjonen av albumet. På innpakninger for den versjonen er ikke sangen nevnt, og er derfor et skjult spor. Det ble også gitt ut i Japan gjennom Roadrunner Records' japanske versjon.
14. oktober 2008 kom en gjenutgivelse av Over the Under i en deluxutgave. Over The Under Deluxe Edition inneholder 30 ekstra minutter med film og innspillinger fra konserter på en separat DVD.
Dette er det eneste musikkalbumet fra Down uten banneord.

Personell
Phil Anselmo – vokalist; gitar på «The Path»
Pepper Keenan – gitar; design
Kirk Windstein – gitar
Rex Brown – bass
Jimmy Bower – trommer
Ross Karpelman – keyboard

Andre medvirkende
Warren Riker – Lydtekniker, miksing
David «The Puma» Troia – Lydtekniker, Pro Tools
Jonas Grabarnick – Pro Tools
Rouble Kapoor – assisterende tekniker
Bo Jo – assisterende tekniker
Mastering av Brian «Big Bass» Gardner
Vance Kelly – design
Dove Shore – fotografi

Listeplasseringer
Album – Billboard (Nord-Amerika)

Referanser

Eksterne lenker   
 
 Anmeldelse på kvltsite.com

Down-album
Musikkalbum fra 2007